Valtiotieteellinen yhdistys

VTY:n vuosikokous 2025
2025-04-04 14:00 - 16:00 (Europe/Helsinki)
Yhdistyksen vuosikokous järjestetään perjantaina 4.4.2025 alkaen kello 14.00 tasan Tieteiden talon Arokallio-salissa Helsingissä (Kirkkokatu 6). Kokoukselle on varattu aikaa kaksi tuntia. Kokoukseen tulee etäosallistumismahdollisuus zoomitse. Käsiteltävänä ovat yhdistyksen toimintaa tulevana vuonna ohjaavat asiat, kuten toimintasuunnitelma ja talousarvio, sekä tili- ja vastuuvapausasiat vuodelta 2024. Kokouksessa valitaan johtokunta ja muut vastuuhenkilöt tulevalle kaudelle.

Politiikan tutkimuksen päivät 2025
2025-04-14 12:00 - 2025-04-16 15:00
VTY:n vuosittainen tieteellinen päätapahtuma Politiikan tutkimuksen päivät järjestetään Rovaniemellä 14.–16.4.2025 teemalla Politiikan maa-ilmat. Pysy kuulolla!

VTY 90 vuotta -päivätapahtuma ja juhlaillallinen
2025-10-10 14:00 - 21:00
Valtiotieteellisen yhdistyksen 90-vuotista taivalta juhlistetaan Helsingin yliopistolla 10.10.2025 ensin esitelmä- ja keskustelutapahtumassa Metsätalolla kello 14-17, ja tämän jälkeen juhlaillallisella ravintola Sunnissa kello 18 alkaen. Päivätapahtuma on maksuton, ja paikalla on kahvitarjoilu. Tarkemmat tiedot ja ilmoittautumisohjeet illalliselle julkaistaan VTY:n kanavilla juhlapäivän lähestyessä.

Kirjanjulkaisu
2025-12-08 14:00 - 16:00
Maanantaina 8.12.2025 kello 14–16 järjestetään kirjanjulkaisutapahtuma verkossa. VTY:n Pro et Contra kirjasarjan neljäs teos on saatavilla avoimesti HUP:n sivulla.

Keskustelemassa ovat ”The Birth and Death of Liberal Democracy in Hungary: The Populist Logic of Polarisation as Hegemony” -kirjan kirjoittaja Emilia Palonen Helsingin yliopistosta sekä professori Ruzha Smilova, illiberaalin politiikan teorian tutkija Sofian yliopistosta, ja professori Mercedes Barros (CONICET, Argentiina).

Tilaisuus on englanninkielinen. Teams-linkki: https://view.page/tjCQn6

Keskustelutilaisuus: Miltä näyttää poliitikon ammatti kulissien takaa – ja mitä se kertoo ajastamme?
2026-02-26 16:00 - 18:00
Miltä näyttää poliitikon ammatti kulissien takaa – ja mitä se kertoo ajastamme?

Tule kuulemaan, kun suomalaisen politiikan kokeneet vaikuttajat Heidi Hautala ja Petri Honkonen kertovat poliitikon roolin muutoksista uuden kansainvälisen kokoomateoksen The Figure of the Politician in Modern and Contemporary Europe, toimittaneet Pasi Ihalainen, Rosario López, Kari Palonen ja Henk te Velde(Berghahn Books, Oxford/New York 2026) pohjalta.

Tilaisuus on suunnattu poliitikoille, tutkijoille, toimittajille ja muille kiinnostuneille. Kiinnostuneita pyydetään ilmoittautumaan tapahtuman verkkosivujen kautta viimeistään 23. helmikuuta. Tilaisuuden alussa on maksuton kahvitarjoilu. Saliin mahtuu 40 kuulijaa. Tilaisuuteen ei ole tarjolla etäyhteyttä. Tapahtuman kieli on suomi.

Missä: Suomalainen Tiedeakatemia, Mariankatu 5 A, 2. kerros (Väisälä-sali), Helsinki 00170

Milloin: 26.2.2026 klo 16:00-18:00

Järjestäjät:

Tieteellinen aikakauslehti Redescriptions: Political Thought, Conceptual History and Feminist Theory

Akatemiaprofessorin tutkimushanke Poliittinen edustuksellisuus. Parlamentin ja kansan väliset jännitteet vallankumousten aikakaudelta 2000-luvulle, Jyväskylän yliopisto

Suomalainen Tiedeakatemia

Valtiotieteellinen Yhdistys

VTY:n vuosikokous 2026
2026-03-27 14:00 - 16:00
Yhdistyksen sääntömääräinen vuosikokous järjestetään perjantaina 27.3.2026 hybridikokouksena Helsingissä Tieteiden Talolla (Kirkkokatu 6) sekä Zoomissa kello 14.00 alkaen. Kokouksen esityslista, Zoom-linkki ym. asiakirjat lisätään myöhemmin.
